Lav et referat af nedenstående tekst:

Tekst:
En 65-årig mand er tirsdag blevet idømt en fængselsstraf på ti år. Han er dømt for tre forskellige forhold. Det største punkt er, at han er dømt for at have været i besiddelse af 13 kilo kokain og metamfetamin. Samtidig er han dømt for besiddelse af 15 kilo hash, og for at have modtaget to kilo kokain i en anden sammenhæng på Østerbro i København. - Han havde erkendt sig skyldig i at have håndteret 700 gram metamfetamin, så der er et stykke vej fra det, og så til det han blev dømt for, siger Kim K. Kristensen. Tidligere samlever udvist Mandens tidligere samlever blev også idømt en fængelsstraf på tre år og en udvisningsdom fra Danmark, da hun ikke er dansk statsborger. Den 59-årige kvinde blev dømt for at have været i besiddelse af 750 gram metamfetamin, og hun havde erkendt at have været i besiddelse af 100 gram metamfetamin. - Straffen for besiddelse af så stor en mængde narkotika er hård, og det er dommen også et udtryk for, siger Kim K. Kristensen. Begge to har været varetægtsfængslet siden 29. oktober sidste år, og i forbindelse med domsafsigelsen har de begge udbedt sig betænkningstid. Derfor har de 14 dage til at vurdere, om de vil anke sagen eller ej.

Referat:
En mand er tirsdag eftermiddag blevet idømt en lang fængselsstraf ved Retten i Aalborg.